ועדת הכלכלה, כנסת 25, פרוטוקול מספר 138, 2023-06-13 00:00

דוד ביטן: אלה שרכשו חבילה או אלה שלא רכשו בכלל?     

ישראל אייכלר: לא

ישראל אייכלר:  אלה שרכשו חבילה, כשהיא מסתיימת לא מודיעים להם

דוד ביטן: מודיעים לך לפני

ישראל אייכלר: מודיעים שזה הסתיים אבל צריך להודיע לפני כן כמה נותר לך, 75 אחוזים, 50 אחוזים, ותמיד זה קורה ביום השני שאתה בחוץ לארץ

ישראל אייכלר:  אתה חושב שיש לך שיחות ובסוף לא

דוד ביטן: תלוי כמה רכשת

ישראל אייכלר: כן

ישראל אייכלר:  אני מבקש דבר אחד והוא שיהיה פיפס קטן ויאמרו לאדם שהשיחה הזאת תעלה לו יותר והיא לא בחבילה

ישראל אייכלר:  מי שלא קנה חבילה או חי כאן בארץ אבל הוא מצלצל לחוץ לארץ באמצעות חברה אחרת, 014, 012 וכולי, הוא טועה במספר כי הוא לא מנוי שם במקום הזה בו יש לו מחיר זול, אז החברה שמעבירה לו את השיחה גובה ממנו סכום, באבי אביו

ישראל אייכלר:  גם במקרה כזה צריך לומר לאותו אדם שהוא לא מנוי אצלנו ואתה תשלם על השיחה הזאת 10 שקלים לדקה או 15 שקלים לדקה

דוד ביטן: אתה מדבר בחוק על צלצול מהארץ לחוץ לארץ

ישראל אייכלר: גם

דוד ביטן: אתה לא מדבר על צלצול לארץ מחוץ לארץ

ישראל אייכלר: לא

ישראל אייכלר:  אני מדבר על צלצול מהארץ לחוץ לארץ וצלצול לארץ מחוץ לארץ

דוד ביטן: את זה לא כתבת

ישראל אייכלר: אז אני רוצה להוסיף גם את זה

ישראל אייכלר:  שזה לא יהיה רק מי שמצלצל מכאן לחוץ לארץ אלא גם מי שמצלצל לארץ מחוץ לארץ

איתי עצמון: יש הסדר לעניין התקשרות לאדם שנמצא מחוץ לישראל ומתקשר

ישראל אייכלר: אבל לא מודיעים לו שזה יעלה לו למשל 15 שקלים לדקה

דוד ביטן: איך אתה רוצה שיאמרו לו? בווטסאפ?     

ישראל אייכלר: מערכת אוטומטית

דוד ביטן: סמס או בטלפון?     

ישראל אייכלר: בטלפון

ישראל אייכלר:  אוטומטית

ישראל אייכלר:  זה צריך להיות מכשיר אוטומטי ולא שישב איזה פקיד ויעסוק באזהרות

דוד ביטן: מודיעים את זה ב-סמס

ישראל אייכלר: כן

ישראל אייכלר:  יש הרבה אנשים שאין להם סמס

צביקה גושן: אדם ששוהה בחוץ לארץ מתקשר לארץ - - -     

ישראל אייכלר: את זה אני יודע

ישראל אייכלר:  אני לא מדבר על זה

דוד ביטן: אם אין חבילה, למה זה צריך לעלות כל כך הרבה?      

ישראל אייכלר: זאת זכותם

ישראל אייכלר:  הם אומרים שאתה לא בחבילה, אני אגבה כמה שאני רוצה

ישראל אייכלר:  אני לא רוצה שיאמרו לי שנגמרו לי 75 אחוזים אלא אני רוצה שכאשר אני מתקשר, יאמרו לי שהשיחה תעלה לי כך וכך שקלים לדקה

ישראל אייכלר:  זה צריך להיות אוטומטי ולהתבצע על ידי מחשב

ישראל אייכלר:  אם אתה חושב שה-סמס יספיק, זה לאנשים שיש להם סמס

ישראל אייכלר:  כמו שאומרים שהשיחה מועברת לתא קולי, אותו דבר צריך להיות ולומר לו שהשיחה הזאת תעלה לו כך וכך שקלים לדקה

ישראל אייכלר:  אם הוא מחליט בכל זאת לצלצל, אני לא אוסר עליו, שידבר כמה שהוא רוצה והחברה תרוויח כמה שהיא רוצה אבל הוא לא יודע על כך והוא לא מודע לכך, גם אם הוא רואה שיש לו 75 אחוזים בחבילה

ישראל אייכלר:      זאת בקשתי

ישראל אייכלר:  אני מבקש לדון בעניין למרות שיש לי עכשיו 30 אנשים בוועדה שלי

צביקה גושן: אני מאיגוד לשכות המסחר

צביקה גושן:  רציתי להעיר משהו

דוד ביטן: לא

דוד ביטן:  אל תעיר

דוד ביטן:  אתה מדבר כאילו אתה מנהל את הישיבה, עם כל הכבוד לאיגוד לשכות המסחר

דוד ביטן:      פנה אלי שר התקשורת כדי שלא יתקיים דיון כי יש החלטה שהכול בהסכמה

דוד ביטן:  אני לא מקבל את העניין הזה של ההסכמה

דוד ביטן:  לפי זה הממשלה כאילו תחוקק לבד

דוד ביטן:  כל הנושא הזה של הסכמה, פעם זה היה בתיאום ועכשיו פתאום כל דבר הוא בהסכמה – לא מקובל עלי

דוד ביטן:  זה דבר ראשון

דוד ביטן:  כל דבר, כל תזוזה, בהסכמה של השר

ישראל אייכלר: של כל השרים

ישראל אייכלר:  ועדת שרים

דוד ביטן: דבר ראשון, אני לא מקבל את זה

דוד ביטן:  דבר שני, זה לא מחייב אותי כיושב ראש ועדה

דוד ביטן:  זה אולי מחייב אותו

דוד ביטן:  אותי זה לא מחייב ואני לא מקבל את זה

דוד ביטן:  זה פוגע בסמכות הכנסת ועלי זה לא מקובל

דוד ביטן:  יותר טוב, אם זה מגיע אלי, שידעו מראש שאם זה מגיע לוועדת הכלכלה – אני שם את ההסכמה וזורק אותה לפינה

דוד ביטן:  זה בכלל לא מעניין אותי

דוד ביטן:       מה שכן, הוא אמר משהו שאני מבין שלא צריך את הצעת החוק כי אני יכול קודם כל לעשות את זה בתקנות

ישראל אייכלר: אבל הוא לא עושה

דוד ביטן: תכף נברר את זה

דוד ביטן:  נברר כמה זמן הם מדברים כי יש לי ניסיון

ישראל אייכלר: שנים

דוד ביטן: לפי הניסיון תקנות אורך יותר זמן מאשר לתקן את החוק

ישראל אייכלר: בטח

דוד ביטן:  דבר שני

דוד ביטן:  הוא אמר שלארץ מחוץ לארץ, זה אפשר בתיקון צו ואפילו לא צריך תקנות

דוד ביטן:  הוא עושה את זה בשניות

דוד ביטן:  תיקון צו

דוד ביטן:  אם זה נכון, אז אין צורך בהצעת החוק עצמה, אם הם עושים את זה בצורה כזאת

דוד ביטן:       מי נמצא כאן ממשרד התקשורת?     

ואיל ג'יג'יני: אני

דוד ביטן: תסביר לי מה שהוא אמר לי לגבי התקנות ותיקון צו

ישראל אייכלר: אני סומך עליך אדוני היושב ראש שתיכנס לעניין הזה

ישראל אייכלר:  אני רק מבקש דבר אחד, לא לסמוך על שום הבטחה

דוד ביטן: לא, אל תדאג

דוד ביטן:  אל תדאג

ישראל אייכלר: לא חייבת להיות הצבעה היום

ישראל אייכלר:  תחליט

ישראל אייכלר:  תודה

ואיל ג'יג'יני: בוקר טוב

ואיל ג'יג'יני:  הלשכה המשפטית במשרד התקשורת

ואיל ג'יג'יני:  אני אתייחס לכמה דברים

ואיל ג'יג'יני:  בהתחלה לשאלת יושב הראש

ואיל ג'יג'יני:  נתחיל מהעניין השני

ואיל ג'יג'יני:  נושא ההתקשרות לארץ מחוץ לארץ מוסדר כבר בתקנה 33

איתי עצמון: תקנה 33 לתקנות התקשורת

דוד ביטן: התקשרות לארץ מחוץ לארץ

ואיל ג'יג'יני: כן

דוד ביטן: הוא אמר לי שאפשר לתקן את זה בצו

איתי עצמון: לא

איתי עצמון:  אין כאן צו

ואיל ג'יג'יני: זה מוסדר בתקנות

ישראל אייכלר: מה אומרת התקנה?     

ואיל ג'יג'יני: התקנה אומרת כמה דברים

איתי עצמון: סליחה, לפני שאתה מציין מה אומרת התקנה, תגיד על מי חלות התקנות האלה

איתי עצמון:  מה התקנות האלה ועל מי הן חלות

ואיל ג'יג'יני: התקנות האלה חלות על בעלי היתר הרשומים

איתי עצמון: אלה בעצם ספקים, ספקי שירותי תקשורת שרשומים במרשם אצלכם וחלות עליהם תקנות התקשורת, בזק ושידורים, היתר כללי למתן שירותי בזק

ואיל ג'יג'יני: נכון

ואיל ג'יג'יני:  בפועל זה חל על חברות הסלולר

דוד ביטן: מה אומרות התקנות?     

ואיל ג'יג'יני: יש שני סעיפים שונים

ואיל ג'יג'יני:  סעיף אחד חוסם את עניין הגלישה כי בזמנו גילינו - - -     

דוד ביטן: זה הרבה כסף

ואיל ג'יג'יני: נכון

ואיל ג'יג'יני:  גלישה אמרנו שאנחנו חוסמים

ואיל ג'יג'יני:  שיחות, אמרנו שאנחנו לא חוסמים כי לדוגמה חס וחלילה יכול מישהו להיתקע בחוץ לארץ והוא צריך שיחה דחופה

ואיל ג'יג'יני:  לא חסמנו שיחות אבל כן חייבנו אותם לשלוח הודעה שמודיעה למנוי שהוא מגיע לחוץ לארץ, שאין לו חבילה והוא צריך להסכים לבצע את השיחות האלה

ואיל ג'יג'יני:  זה סוג של התקשרות

איתי עצמון: וגם מה התעריף שיחול כאן?     

ואיל ג'יג'יני: גם מה התעריף

איתי עצמון: כלומר, אומרים לו

איתי עצמון:  כותבים לו מה התעריף

ואיל ג'יג'יני: כותבים

דוד ביטן: זה אם אני בחוץ לארץ ורוצה להתקשר לארץ?     

ואיל ג'יג'יני: כן

ואיל ג'יג'יני:  זה מי שיוצא לחוץ לארץ עם הטלפון הנייד שלו

אליהו ברוכי: ואם אין לו סמס?     

דוד ביטן: אם הוא חרדי, אין לו

דוד ביטן:  מה לעשות?     

קריאה: אני חושב שנותנים הודעה קולית

ואיל ג'יג'יני: כן

ואיל ג'יג'יני:  סלקום מאשרים שנותנים הודעה קולית

איתי עצמון: אבל מה המחויבות שלהם מכוח התקנות? כלומר, מה החובה של אותם ספקים? באופן פורמלי מה החובה של אותם ספקים מבחינת ההודעה? האם ההודעה נדרשת להיות הודעה קולית או הודעה כתובה? אתם כתבתם כאן הודעה מיידית

ואיל ג'יג'יני:  חייבים להודיע לו

איתי עצמון: איך?     

ואיל ג'יג'יני: אני לא חושב שהתקנות מפרטות את סוג ההודעה, אבל הוא צריך להסכים

ואיל ג'יג'יני:  אם הם רוצים למכור לו את השירות ולאפשר לו - - -     

דוד ביטן: אבל זה מדבר על "לא התקשר עמו באופן ייעודי"

דוד ביטן:  הוא מדבר גם על מצב שהחבילה מסתיימת, ומה קורה אז?     

איתי עצמון: חבר הכנסת אייכלר התייחס לסוגייה נוספת שלהבנתנו כרגע לא נכללת בהצעת החוק

דוד ביטן: שאלנו אותו והוא אמר

איתי עצמון: נכון

דוד ביטן: אני לא מבין

דוד ביטן:  לשם מה אישרתם את בוועדת שרים, אם הכול בסדר?     

ואיל ג'יג'יני: לא

דוד ביטן: אני לא מבין את העניין הזה

דוד ביטן:  הייתם אומרים שיש פתרון בתקנות

דוד ביטן:  כנראה שאין פתרון בתקנות כי אחרת לא הייתם אומרים את זה

ואיל ג'יג'יני: יש שני דברים

ואיל ג'יג'יני:  זאת התקשרות לארץ מחוץ לארץ

ואיל ג'יג'יני:  מי שיוצא עם הנייד שלו לחוץ לארץ ומתקשר לארץ

ואיל ג'יג'יני:  מי שמתקשר מהארץ לחוץ לארץ וצריך להקיש את הקידומת של המפעיל הבין-לאומי, למיטב הבנתנו לזה התייחסה ההצעה

אליהו ברוכי: נכון

אליהו ברוכי:  בדברי ההסבר זה מה שכתוב

אליהו ברוכי:  בשורה השנייה של דברי ההסבר, בשתי השורות הראשונות, הוא מדבר על כך שהוא לא מקיש את הקידומת הרלוונטית למפעיל הבין-לאומי איתו הוא חתם

דוד ביטן: אבל אם הוא לא מקיש, הוא לא יכול לדבר

אליהו ברוכי: הוא יכול לדבר דרך מפעיל אחר

אליהו ברוכי:  שם הוא משלם טבין ותקילין

ואיל ג'יג'יני: נניח, במקום להקיש 012, הוא מגיש 013

דוד ביטן: אם כן, למה אתם אומרים שאפשר בתקנות? תקנו את התקנות

איתי עצמון: התקנות האלה חלות על כל הספקים שרשומים אבל לא על בעלי הרישיונות

ואיל ג'יג'יני: נכון

ואיל ג'יג'יני:  כפי שאמרנו, בעלי הרישיונות צריכים לעבור להיתרים

ואיל ג'יג'יני:  אם צריך גם כמובן לתקן רישיונות

איתי עצמון: מתי הם אמורים לעבור?     

ואיל ג'יג'יני: אני לא יודע לומר תאריך

אליהו ברוכי: מה ההבדל בין מפעיל לבעל רישיון?     

איתי עצמון: לפני כשנה עברה בוועדת הכלכלה רפורמה בנושא הרישוי שבעצם הפחיתה רגולציה, דהיינו, רוב ספקי התקשורת יעברו למשטר של רישום

איתי עצמון:  כלומר, הם נרשמים במרשם במשרד התקשורת ואז חלות עליהם תקנות שנקראות תקנות האזור

איתי עצמון:  לגבי חלק מהשירותים, חלק משירותי התקשורת, נשארה עדיין חובת רישוי ואלה בעצם בעיקר – בגדול – מפעילי הסלולר ומפעילים שיש להם מספר גדול מאוד של מנויים

ואיל ג'יג'יני: מעל חצי מיליון

ואיל ג'יג'יני:  כן

ואיל ג'יג'יני:  החברות הגדולות

אליהו ברוכי: יש רישוי ויש רישום

ואיל ג'יג'יני: נכון

אליהו ברוכי: רישוי, רישיון מפעיל

איתי עצמון: הם כולם מפעילים אבל על חלק חלה חובת רישוי ועל חלק חלה רק חובת רישום וחלות עליהם הוראות כלליות שקבועות באותן תקנות, התקנות אליהן התייחס נציג משרד התקשורת

דוד ביטן: והתקנות האלה מספקות, אדוני היועץ המשפטי, או שצריך לתקן אותן?     

איתי עצמון: אני רק אומר שאם רוצים להסדיר את הנושא שמבקש חבר הכנסת אייכלר, אז כמובן שניתן לעשות את זה במסגרת תקנות

איתי עצמון:  התקנות אינן טעונות אישור ועדה

איתי עצמון:  אין לנו כוועדה יכולת להבטיח שאכן התיקון יעוגן כאן

דוד ביטן: התקנות האלה

איתי עצמון:  כן

איתי עצמון:  השאלה אם המשרד יכול להתחייב כלפי הוועדה שיתקנו את התקנות ולעדכן אותה

דוד ביטן: כמה זמן?     

אליהו ברוכי: התקנות יחולו גם על המפעילים הבין-לאומיים?     

דוד ביטן: בוא קודם כל נראה כמה זמן

דוד ביטן:  תן להם הנחיות מה אנחנו רוצים, שיתקנו את זה ויביאו לנו את זה

דוד ביטן:  כמה זמן? שבועיים זה הרבה זמן בשבילכם?      

ואיל ג'יג'יני: אני אגיד כמה מילים, ברשותך, לגבי התיקון שאתם מוכנים לעגן בתקנות

דוד ביטן: שבועיים זה הרבה זמן? אתה מסוגל לתקן את זה בשבועיים?     

ואיל ג'יג'יני: ברשותך, אני לא חושב שאני מסוגל לתקן בשבועיים

דוד ביטן: אז עזוב, בוא נעביר את החוק

דוד ביטן:  לא צריך תקנות

דוד ביטן:  תחליטו

דוד ביטן:  אתם רוצים לגמור את זה תוך שבועיים, עד 30 ימים? אם לא, אנחנו נעביר את החוק

ואיל ג'יג'יני: אם אני יכול לומר משהו

דוד ביטן: אני רוצה להמתין עכשיו לכל הקשקושים האלה של התהליך עם משרד המשפטים וכולי

דוד ביטן:  תקנות אפשר טיק-טק לתקן

ואיל ג'יג'יני: ברשותך, אני רוצה לומר מילה

ואיל ג'יג'יני:  מה שאנחנו רוצים לעשות עכשיו זה בעצם לבדוק

ואיל ג'יג'יני:  אנחנו ביקשנו הסכמה בין היתר כדי לבדוק מה התקנות צריכות להכיל

ואיל ג'יג'יני:  יש כאן עניין של איך אנחנו עושים את זה

ואיל ג'יג'יני:  מהותית, מה הנטל שאנחנו רוצים להטיל

ואיל ג'יג'יני:  לדוגמה, אם אנחנו רוצים שההודעה הזאת תגיד מה התעריף – זה נטל הרבה יותר כבד בצורה משמעותית

ואיל ג'יג'יני:  אם אנחנו רוצים הודעה שתגיד - - -     

דוד ביטן: הם שולחים את זה ב-סמס

אליהו ברוכי: מה התועלת של התעריפים, מה ההודעה תכלול, בינתיים הציבור משלם

ואיל ג'יג'יני: אם אפשר לתת לנו 30 ימים, יהיה לנו מידע ספציפי, נבדוק תלונות, נבדוק עלויות, נבדוק איך אפשר ליישם את זה

דוד ביטן: למה יש בזה עלות גבוהה?     

ואיל ג'יג'יני: יש בזה עלות גבוהה

דוד ביטן: הרי אתם עושים את זה מחוץ לארץ

דוד ביטן:  אני מגיע לחוץ לארץ, אתם שולחים לי

ואיל ג'יג'יני: כן, אבל אלה שני דברים שונים לגמרי

ואיל ג'יג'יני:  התקשרות מהארץ לחוץ לארץ, יש מערכת שיודעת מה המספרים שזו מערכת ה-בילינג, מערכת החיוג, ויש את המערכת שיודעת לחבר את השיחות לחוץ לארץ

ואיל ג'יג'יני:  כדי לשלוף נתונים מכאן לכאן, זה תהליך הרבה יותר מסובך מזה שהמערכת שיודעת לקשר אותך לחוץ לארץ תגיד לך שאתה לא בחבילה ולכן תיזהר

ואיל ג'יג'יני:  יש כאן עניין של עלויות ועד כמה הנטל

אליהו ברוכי: כדי להשיג את התוצאה הכי טובה שכוללת גם את התעריף, אתה נמנע עכשיו מלתת הודעה מינימלית שאתה אומר שזה פשוט

ואיל ג'יג'יני: כן

ואיל ג'יג'יני:  זה יותר פשוט

אליהו ברוכי: תקן את זה וקח אחר כך עוד 30 ימים, עוד 60 ימים ותעשה את השלב הבא, אבל דבר ראשון, תוך שבועיים תכניסו שאדם שמתקשר לא דרך המפעיל שלו - - -     

קריאה: זה לא יקרה תוך שבועיים

ואיל ג'יג'יני: זאת עדיין פרוצדורה כי צריך לתקן תקנות ולפרסם את התקנות

ואיל ג'יג'יני:  יש פרוצדורה חוקית איך לתקן תקנות

דוד ביטן: תציעו את זה

דוד ביטן:  תציעו בשלב ראשון הוראות נוהל שמחייבות ואחר כך תעשו תיקון

ואיל ג'יג'יני: אני מבין את הרצון

ואיל ג'יג'יני:  שוב, אנחנו מנסים לעשות את זה נכון

ואיל ג'יג'יני:  דיברתי עכשיו על ההודעה, המורכבות והעלות, אבל יש גם עניין של זמן היערכות

ואיל ג'יג'יני:  אם אנחנו רוצים ללכת על הדבר המלא עם המספרים, יתכן שחברות יצטרכו עוד זמן כדי לפתח את הדבר הזה

ואיל ג'יג'יני:  אנחנו לא רוצים שיהיו שלוש שנים זמן היערכות

ואיל ג'יג'יני:  אני בכוונה מגזים עכשיו

אליהו ברוכי: הוא אומר שהודעה פשוטה, השיחה כאן תעלה לך

איתי עצמון: כרוכה בחיוב גבוה

אליהו ברוכי: הודעה פשוטה

בן חמו: זה לא כזה פשוט

אליהו ברוכי: את זה אפשר לעשות בתקופה קצרה

אליהו ברוכי:  השלב הבא יכלול את התעריף

אליהו ברוכי:  אנשים לא יודעים את זה

בן חמו: משרד התקשורת

בן חמו:  נדרשת כאן אינטגרציה בין כמה מערכות

בן חמו:  שתי מערכות פנימה, מה שנקרא מב"ל, ושתי מערכות בתוך הרט"ן או הטלפוניה

בן חמו:  ביניהן צריכה להיות איזושהי אינטגרציה

אליהו ברוכי: זה גם להודעה פשוטה?     

בן חמו: גם להודעה פשוטה

בן חמו:  צריך להבין למי יש חבילה ולמי אין

בן חמו:  יכולה להיות חבילה לסלקום, יכולה להיות חבילה ל-012

אליהו ברוכי: הוא מתקשר דרך מפעיל מסוים

אליהו ברוכי:  אותו מפעיל יגיד לו שהוא איתו או הוא לא איתו

אליהו ברוכי:  זהו

אליהו ברוכי:  המפעיל אומר לו שהוא לא איתו ושידע שהוא ישלם יקר

בן חמו: אם אני מתקשר מפרטנר, יכול להיות שיש לי חבילה עם פרטנר

בן חמו:  אם אני מתקשר דרך חבילה של 013, יכול להיות שיש לי חבילה ב-013

בן חמו:  הן צריכות אינטגרציה ביניהן

אליהו ברוכי: אני לא יודע איפה אני מנוי

אליהו ברוכי:  חתמתי בפרטנר על חבילה

אליהו ברוכי:  אני מתקשר עכשיו דרך 013

אליהו ברוכי:  013 יגידו לי שאני לא איתם, אני לא חבר שלהם, לא חבר במועדון

בן חמו: אבל יש לך חבילה בפרטנר

אליהו ברוכי: קודם כל, מינימלית

אליהו ברוכי:  אתה הולך לשלם טבין ותקילין על השיחה

דוד ביטן: הוא לא צריך לדעת שהוא צריך לשלם?     

בן חמו: זה מטעה אותו

בן חמו:  אם יש לי חבילה בפרטנר - - -     

דוד ביטן:  השר אמר לי שהוא מקבל תלונות מאנשים שמשלמים 1,000 שקלים על שיחות

אליהו ברוכי: כל יום אנשים משלמים הון

בן חמו: האינטגרציה בין המערכות שהסברתי קודם, מי יישא בטעויות האלה? אלה עוד עלויות שצריך לקחת אותן בחשבון

ואיל ג'יג'יני: אנחנו לא רוצים שזאת תהיה פגיעה בדלת האחורית, שזה יעלה את התעריפים

דוד ביטן: איזה תעריפים זה יעלה? בנושא הזה יעלה את התעריף? בכל מקרה התעריף הוא גבוה

דוד ביטן:  זה במצבים חריגים

דוד ביטן:  זה לא חל על כל האוכלוסייה אלא ספציפית על טלפונים

דוד ביטן:  אין כאן עלייה של תעריפים

איתי עצמון: הם אומרים שהם לא רוצים שיגלגלו את זה

דוד ביטן: לאן יגלגלו?         

אליהו ברוכי: צריך להעביר לו הודעה שהוא לא חבר בחברה שלהם

ואיל ג'יג'יני: משפט אחד

ואיל ג'יג'יני:  יש לי הצעה פרקטית

ואיל ג'יג'יני:  תנו לנו קצת זמן לבדוק את העניינים עד הסוף, איך לעשות את זה בצורה מאוזנת

ואיל ג'יג'יני:  נודיע לוועדה

דוד ביטן: כמה זמן?     

אליהו ברוכי: מה זה קצת זמן?     

דוד ביטן: 30 ימים מספיקים?     

ואיל ג'יג'יני: 30 ימים

דוד ביטן: אוקיי

בן חמו: כן

בן חמו:  ב-30 ימים אפשר לבחון את זה

דוד ביטן: בסדר

דוד ביטן:  30 ימים

דוד ביטן:  תגיד לנו מה אתה רוצה, איך אפשר לעשות ומה העלויות של זה

איתי עצמון: אני רוצה להסב את תשומת הלב לכך שאותן תקנות היתר הכללי לא חלות על בעל רישיון

איתי עצמון:  השאלה אם יש בעלי רישיונות שכן רלוונטיים לנושא הזה, כי אם כך, התיקון לתקנות לא מספיק

ואיל ג'יג'יני: אם נגיע לזה וצריך לתקן רישיונות, נתקן גם רישיונות

ואיל ג'יג'יני:  צריך לבדוק איך לעשות את זה

בן חמו: גם ברישיונות וגם בתקנות

איתי עצמון: לא כולם בעלי רישיונות

דוד ביטן: מי שבעל רישיון, אתה יכול לתקן את הרישיון?     

בן חמו: כן

דוד ביטן: אז תקן

דוד ביטן:  לא צריך חוק

דוד ביטן:  מי שאין לו, זאת בעיה

אליהו ברוכי: אם אפשר שההצעה שלכם תהיה גם עם שלבים

אליהו ברוכי:  מה המינימום

אליהו ברוכי:  כלומר, כמה זמן צריך שהחברה תגיד שאתה לא חבר במועדון שלה

אליהו ברוכי:  אחרי זה, השלב הבא

אליהו ברוכי:  שהיא תדע להסתנכרן מול החברות

דוד ביטן: עורך דין גושן, יש לך מה להוסיף לנו בעניין הזה?     

צביקה גושן: כן

צביקה גושן:  אני רוצה לחדד כמה דברים

דוד ביטן: את מי אתה מייצג?     

צביקה גושן: איגוד לשכות המסחר

צביקה גושן:  אני מנהל את פורום חברות התקשורת שחברות באיגוד

צביקה גושן:  אני רוצה לחדד

צביקה גושן:  מתן התראה אודות העובדה שמנוי מסוים לא מנוי בחברה מסוימת ועלול לשלם מחיר מסוים, בפן הטכני זה קל מאוד לביצוע וזה משהו שאפשר לעשות אותו בפרק זמן קצר ביותר

צביקה גושן:  התראה שכוללת – כפי שמוצע בחוק – מחיר מסוים, עלות מסוימת, תעריף למי שאינו מנוי בחברה, זה כבר הליך הרבה יותר מורכב מבחינה טכנית, הוא יקר מאוד

צביקה גושן:  אנחנו מעריכים שזה סדר גודל של מאות אלפי דולרים לפיתוח שיארך סדר זמן של שנה

צביקה גושן:  זה לא משהו שאפשר לעשות כאן ועכשיו אלא זה תהליך מאוד ארוך ומורכב שלא ברור מה הצורך בו

דוד ביטן: אין צורך לומר לבן אדם שהוא צריך לשלם הרבה מאוד כסף? למה אין צורך? חוץ מזה, זאת הוצאה חד פעמית

דוד ביטן:  במחשוב מאות אלפי דולרים זה כלום וכמעט אין לזה שום משמעות

צביקה גושן: אנחנו מציעים הודעה גנרית שמתריעה על כך שמנוי מסוים או משתמש אינו מנוי בחברה מסוימת, הוא צפוי לשלם תעריף

צביקה גושן:  מי שאינו מנוי

צביקה גושן:  לשיטתנו הודעה גנרית כזאת מספקת בהחלט

דוד ביטן: אני לא רוצה להיכנס לזה

דוד ביטן:  תכתוב את ההשגות שלך לנציגי משרד התקשורת שצריכים לתת לנו תשובה תוך 30 ימים והם יטמיעו אם יש צורך במה שהם אומרים

דוד ביטן:  לא ניכנס עכשיו לדיון מקצועי

דוד ביטן:  אני אומר לך שפיתוח חד פעמי של מאות אלפי דולרים, אין לזה שום משמעות מבחינת היקף הדברים

דוד ביטן:  יכול להיות שכן, יכול להיות שלא

דוד ביטן:  הם יאמרו לנו אם כן או לא

אליהו ברוכי: גם הפער בין אחד שמנוי ומשתמש בחבילה שלו לבין אחד שלא מנוי

צביקה גושן: חיוג לחוץ לארץ לא נעשה כלאחר יד

צביקה גושן:  זה נעשה אחרי בדיקה

צביקה גושן:  אנשים מבררים מחירים, עושים סקר צרכני ובסופו של דבר בוחרים בחברה בה משתלם להם

דוד ביטן: אנחנו מדברים על המקרים החריגים

דוד ביטן:  אתה מדבר עלי ועליך אבל אנחנו לא נחשבים

צביקה גושן: המקרים החריגים יכולים לגרור אותנו להוצאות

דוד ביטן: מה הוצאות? נגיד אתה מייצג את פרטנר, אז היא הוציאה מאות אלפי דולרים על הפיתוח

דוד ביטן:  באמת, זה מה שיקבע? זה העניין? בחייך

דוד ביטן:  בוא לא נגזים

דוד ביטן:  אם היית אומר לי עכשיו שזה עולה 50 מיליון דולר, הייתי אומר עצור רגע, אבל בשביל 200, 300 אלף דולר? לא

דוד ביטן:  מה שמפריע לי זה יותר הזמן שזה צריך לקחת ולא ההוצאה

דוד ביטן:      יש עוד מישהו שרוצה לומר משהו?     

רחלי לאביאן: כן

רחלי לאביאן:  הרשות להגנת הצרכן

רחלי לאביאן:  לגבי דבריך

רחלי לאביאן:  התראה כללית לטעמנו זה לא רלוונטי, זה לא מספיק

רחלי לאביאן:  מדובר כאן בצריכת שירות

רחלי לאביאן:  בן אדם בכל זאת מתקשר לחוץ לארץ, יכול להיות שזה משהו חריג, כי אם לא, הוא היה לוקח חבילה

רחלי לאביאן:  בכל מקרה, בן אדם מתקשר ורוצה שירות, הוא צריך לדעת על מה הוא משלם ומה הסכום אליו הוא יכול להגיע ולא לקבל בסוף החודש איזשהו חיוב מנופח

רחלי לאביאן:  כמו כל שירות, הוא צריך לדעת מחיר

רחלי לאביאן:       אתם אומרים שזה מאוד מאוד כבד להכניס מערכות אבל בכל מקרה אתם צריכים התראה קולית

רחלי לאביאן:  לא משנה אם היא כללית או לא כללית

רחלי לאביאן:  אם נתת תעריף ספציפי מאוד מאוד קשה ומורכב, אולי יכול לקחת זמן, לפחות לתת איזושהי אינדיקציה לצרכן, סכום מסוים

דוד ביטן: נכון

דוד ביטן:  זה מה שאמר חבר הכנסת, שזה יהיה דו שלבי

דוד ביטן:  בשלב ראשון נעשה את זה וכשיפתחו את המערכות, נתקדם

דוד ביטן:  אבל שלפחות תהיה הודעה ראשונית

דוד ביטן:  הודעה ראשונית זה לא דבר שאי אפשר לעשות לדעתי גם בהנחיות של המשרד שלכם אתם יכולים לעשות את זה

דוד ביטן:  אני לא צריך תיקון חקיקה

צביקה גושן: אדוני היושב ראש, אני מבקש לומר שלשיטתנו התראה גנרית, התראה כללית, בעניין הזה והאפשרות לגלוש באתר האינטרנט של החברה או להגיע למוקד הטלפוני ולקבל את העלות המדויקת, משלימה את כל הצורך

דוד ביטן: כן, אבל לא כולם מומחים כמוך

דוד ביטן:  כל אחד ידע להיכנס? אני למשל לא מתמצא במחשבים

דוד ביטן:  תגיד לי להיכנס, בחיים אני לא יודע להיכנס

צביקה גושן: יש כמה אלטרנטיבות

דוד ביטן: עזוב

קריאה: אתה יכול לחייג למוקד ולשאול

דוד ביטן: אתה נותן הצעות שהן לא מתאימות לחוק הספציפי הזה

דוד ביטן:  אתה מנסה להציל את הלקוחות שלך, את זה הבנתי, אבל עזוב

הדס יעקובסון:  המועצה הישראלית לצרכנות

הדס יעקובסון:  כמובן שאני מצטרפת לדברי נציגת הרשות

הדס יעקובסון:  זה באמת חריג וזה החריג לכלל

הדס יעקובסון:  הרי יש לנו סעיפים בחוק שאומרים שכאשר אני קונה משהו, אני יודע כמה אני משלם וכאן אני הולך על עיוור ולא יודע כמה בסוף אני אשלם

הדס יעקובסון:      בנוסף הייתי רוצה לחדד משהו

הדס יעקובסון:  מהתלונות שמגיעות אלינו, אנחנו רואים שמרבית התלונות מגיעות מאוכלוסיות מאוד מאוד חלשות

הדס יעקובסון:  הרבה פעמים אלה עובדים זרים שיש להם איזושהי חבילה, לחצו משהו אחר ופתאום מצאו את עצמם במקום אחר

הדס יעקובסון:  הייתי מאוד שמחה אם אפשר היה לשקול אולי גם לתת את ההודעה הזאת בעוד שפה מלבד עברית כדי לשרת את האוכלוסיות האלה

דוד ביטן: את רוצה שנעשה את זה בכל השפות?     

הדס יעקובסון: לא צריך

הדס יעקובסון:  אני לא מדברת על אמהרית

הדס יעקובסון:  אני מדברת על רוסית, אולי אנגלית

אליהו ברוכי: אין זיהוי לכל משתמש מה השפה שלו?      

הדס יעקובסון: טכנולוגיה הוא לא הצד המאוד חזק שלי

דוד ביטן: זאת דרישה בעייתית

דוד ביטן:  להתחיל עכשיו לומר לפי שפות

דוד ביטן:  אולי אפשר באנגלית ובעברית

דוד ביטן:  זה הכול

הדס יעקובסון: נגיד אנגלית

הדס יעקובסון:  הרבה מהתלונות שקיבלנו אלה תלונות של אזרחים שמגיעים לארץ או לפעמים כאלה שמגיעים ממדינות מזרח אירופה

הדס יעקובסון:  בשפה האנגלית, זה יספיק

דוד ביטן: אנגלית זה מספק

דוד ביטן:      רבותיי, הבנו את העניין

דוד ביטן:  זה צריך לעבוד דו-כיווני ולא לפי הצעת חוק חד-כיוונית, כאילו מפה לשם ומשם לפה

דוד ביטן:       אני מקבל את זה שבשלב ראשון צריך איזושהי הודעה כללית לפני שנכנסים לכל מיני דברים, ושלב שני, זה ייקח זמן, נעשה את זה

דוד ביטן:  אני מציע שתוך 30 ימים תביאו לנו הצעה מסודרת שמתייחסת להסדרה של העניין

דוד ביטן:  אני מאמין שהנושא של הודעה כללית הוא לא בעייתי

דוד ביטן:  אפשר לעשות את זה מהר מאוד

בן חמו: זה יותר רך

דוד ביטן: כן

טל פוקס: אתם יודעים כמה זמן ייקח להיערך מבחינת ההודעה הגנרית? לא הודעה עם תעריפים ספציפיים

צביקה גושן: קשה לי להעריך

צביקה גושן:  צריך זמן לא ארוך

טל פוקס: כמה שבועות? חודשים? הערכתם בכשנה את ההודעות הספציפיות

צביקה גושן: אני מעריך שבין מספר שבועות למספר חודשים

דוד ביטן: בסדר, אבל אם יש לנו את ההודעה הראשונית, כללית, הנושא של המועד השני הוא יותר רך

דוד ביטן:  מבחינתנו ייקח קצת יותר זמן, אין בעיה כי כבר יש את ההודעה הראשונה והיא פותרת חלק מהבעיה

דוד ביטן:  לגבי המחיר אפשר לתת יותר זמן

דוד ביטן:  אין שום בעיה

דוד ביטן:      ההודעה הראשונה הכללית, כמה זמן לוקח?     

צביקה גושן: כמו שאמרתי, בין מספר שבועות למספר חודשים

דוד ביטן: הכללית

דוד ביטן:  לא התעריף

צביקה גושן: כן

דוד ביטן: אתם יכולים למהר

דוד ביטן:  לא צריך להגזים

דוד ביטן:  אפשר לעשות את זה תוך חודש

דוד ביטן:  זאת רק הודעה שתדע שיש לך כאן חיוב חריג

דוד ביטן:  אתם יודעים לעשות את הדברים האלה

דוד ביטן:  אני רק יותר מודאג אם צריך לתקן את התקנות כי אז זה ייקח זמן

צביקה גושן: צריך להבין שלחברות יש סדרי פיתוח

דוד ביטן: הכנסת מבקשת בחקיקה, אני חושב שמן הראוי שתתייחסו למה שהכנסת מבקשת ולא רק למה שהמשרד אומר

דוד ביטן:  הלכנו לקראתכם גם בדברים אחרים, בהרבה דברים שקשורים לבעיות שלכם והיינו אוזן קשבת, כך שגם אתם תהיו קשובים לצרכים של התושבים באופן כללי

דוד ביטן:  זה באמת חריג

דוד ביטן:  זה לא חל על כל התושבים ולא כולם בעניין

דוד ביטן:  דווקא אלה שהם קשי יום ולא מבינים ולא יודעים, דווקא לאלה צריך לעזור

דוד ביטן:  לגבי השאר, זה פתיר ואין בעיה

דוד ביטן:  כל אחד יודע כמה זה עולה לו, כל אחד יודע שזה עולה לו וכמה זה עולה לו

דוד ביטן:  מדובר כאן על האנשים הפשוטים ביותר שאין להם שום ידע וניסיון בדברים האלה

דוד ביטן:  לכן תשקיעו קצת זמן

דוד ביטן:      תודיע את זה לחברות שאתה מייצג

טל פוקס: עוד הערה קטנה

טל פוקס:  בעקבות ההערה של חבר הכנסת אייכלר בתחילת הדיון לגבי השיחות ההפוכות, מחוץ לישראל

דוד ביטן: אמרנו שגם לזה הם צריכים להיכנס

טל פוקס: צריך לבדוק התייחסות

טל פוקס:  תקנה 33(ג) לתקנות ההיתר מתייחסת למצב שספק צריך להודיע למנוי שלא יתקשר עמו באופן ייעודי לקבלת שירות טלפוני מחוץ לישראל

טל פוקס:  לפי מה שאני הבנתי מההערה של חבר הכנסת אייכלר, צריך לבדוק התייחסות גם למצב שיש חבילה, שהוא בעצם כן מנוי אבל החבילה עומדת להסתיים או מסתיימת

דוד ביטן: כן

דוד ביטן:  אמרנו את זה

טל פוקס: הודעה נוספת

טל פוקס:  גם לזה צריך להתייחס

דוד ביטן: כן

דוד ביטן:  גם את זה הם צריכים לבדוק

טל פוקס: בהרחבה של 33(ג), גם למצב שמדובר במנוי לעניין השירותים הבין-לאומיים אבל החבילה עתידה להסתיים או הסתיימה

דוד ביטן: תודה רבה

דוד ביטן:  הישיבה נעולה